Държавен вестник, бр. 3, 2026 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  3
изпълнение на работните процеси в склада, управление на запасите, изпълнение на 
правилата и нормите за безопасност на складове, включително организация и провеждане 
на обучения и инструктажи по безопасност, организиране и контролиране работата на 
персонала, взаимодействието и комуникацията с транспортните компании, спедиторите, 
клиентите на предприятието. 
В изпълнение на служебните си задължения организират осъществяването на 
ежедневните складови операции. Осигуряват ефективността на процесите по получаване, 
съхранение и изпращане на стоките в и от склада съобразно установените процедури на 
предприятието. Извършват входящ и изходящ контрол, контролират и документират 
наличностите и движението на стоките в склада. Извършват редовни проверки на 
складовите системи за сигурност и качествен контрол. В тази връзка отговарят за 
навременното и точното отразяване на складовите движения, организирането на 
наличностите в склада, навременното и точното обслужване на клиентите на склада, 
подготовката на поръчки и изпълнението на заявки, поддръжката на реда в склада. В 
изпълнение на служебните им задължения организират и подпомагат товарната и 
разтоварната дейност в склада, контролират техническото състояние, изправността и 
почистването на складовите машини, съоръжения, инструменти и обзавеждане, товаро-
разтоварната и транспортната техника.  
Придобилите трета степен на професионална квалификация по професията 
„Логистични услуги“ оказват ежедневно съдействие на управителите на дейността или 
предприятието, както и на останалите служители в склада. Участват в дейностите по 
оптимизиране на складовото пространство и въвеждането на стратегии за ефективно 
управление на склада. Участват в инвентаризациите на склада и носят материална 
отговорност за повереното им имущество и средства. Поддържат връзки с други отдели, 
звена и клиенти относно складовите наличности и движението на стоките в склада, 
тяхната експедиция и транспорт. Планират и управляват ежедневните дейности в склада.  
Участват в подбора, обучението, отчета и оценката на качеството на работата на 
персонала. 
При изпълнение на служебните си задължения работят със складови машини, 
съоръжения, автономни транспортни средства, системи за автоматизация и роботизация 
на процесите на товарене, разтоварване и преместване, сортиране и транспортиране на 
стоки, инструменти и уреди за измерване на размери и обеми на стоките, опаковане и 
стабилизиране на палети, идентификация и проследяване на стоките. Използват софтуер 
за организация на складовите пространства и зони, системи и софтуер за управление на 
складовите дейности, платформи и софтуер за комуникация, системи за управление на 
взаимоотношенията с клиенти, за проследяване на товари и корекция на маршрути. 
Работят с таблети и смартфони за мобилен достъп до складовия софтуер и сканиране на 
баркодове, принтери за етикети, компютри и офис софтуер, телефони, радиостанции. 
Изготвят, попълват, съхраняват и представят за контрол товарителници и фактури, 
инвентаризационни списъци, отчети и анализи. 
При осъществяване на служебните си задължения спазват приложимата 
нормативна уредба, национални и международни стандарти, вътрешни политики и 
процедури в областта на здравословните и безопасните условия на труд, пожарната и 
аварийната безопасност, управлението на отпадъците, строителните и архитектурните